kardosdrur/scandi-wiki huggingface dataset:
Enkekejserinde Cixi

Enkekejserinde Cixi (kinesisk: 慈禧太后, Cíxǐ tàihòu; født 29. november 1835, død 15. november 1908) var en magtfuld og karismatisk de facto-leder af Qing-dynastiet. Hun styrede Kina i det meste af perioden fra 1861 til sin død i 1908.

Historikere mener, at hun sandsynligvis gjorde sit bedste for at håndtere problemerne i riget, men hendes konservative holdninger var ikke til gavn for hende, og vestlige magter vedblev at udnytte landets lavere teknologiske stade.

Cixi var førstekonkubine af kejser Xianfeng（咸丰皇帝), som hun fik en søn med. Da Xianfeng døde i 1861, var sønnen kun fem år gammel, og Cixi og enkekejserinde Cian（慈安太后）blev regenter. De beholdt med den afdøde kejsers bror som rådgiver denne position til 1873, da Cixis søn kejser Tongzhi (同治皇帝）blev myndig.

To år senere døde den 19 år gamle kejser Tongzhi uden at have fået sønner. Cixi brød med den normale arvefølge og udnævnte sin tre år gamle nevø til efterfølger. De to enkekejserinder fortsatte som regenter, indtil enkekejserinde Cian døde i 1881, hvorefter Cixi de facto blev leder af Kina.

Da kejser Guangxu（光绪皇帝; Wade-Giles: Kuang-hsu), Cixis nevø, blev myndig, forlod Cixi Den Forbudte By, men hun fortsatte med at følge med i, hvad der skete via sit netværk af spioner. Efter at Kina havde tabt 1. kinesisk-japanske krig (1894-1895), begyndte Guangxu på mange reformer: "De Hundrede Reformdage". Som reaktion herpå udførte Cixi sammen med militæret og konservative kræfter et kup, der igen gjorde hende til regent og gjorde kejseren til fange i hans eget palads.

Næste år støttede Cixi kræfterne bag Bokseroprøret, et antireform- og antiudlændingeoprør. Da udenlandske tropper gjorde gengæld ved at indtage Peking (Beijing) og Den Forbudte By, accepterede Cixi de tilbudte fredsbetingelser. For at mildne situationen gennemførte hun de reformer, som hun havde forhindret sin nevø i at gennemføre. Hun fortsatte med at regere landet, men med meget mindre magt frem til sin død i 1908. Kejser Guangxu døde, da hun selv lå for døden; angiveligt blev han forgiftet efter hendes ønske.

Hendes reelle magt overgik til dronning Victoria af Storbritannien. Ud over sin indflydelse på politik bliver enkekejserinden husket for sin støtte til kunst, herunder opera, og som grundlægger af Pekings Zoologiske Have (1906), som senere blev den første zoo, hvor den store panda ynglede.

Referencer 

Personer i Kinas historie
Regenter af Kina
Nicolas Sarkozy

Nicolas Sarkozy (født Nicolas Paul Stéphane Sárközy de Nagy-Bócsa 28. januar 1955 i Paris' 17. arrondissement) var Frankrigs 23. præsident, valgt for Union pour un Mouvement Populaire. Han var den sjette præsident i Den Femte Republik. I anden valgrunde 6. maj 2007 slog han med 53% af stemmerne Parti Socialistes kandidat Ségolène Royal. Han blev indsat som Jacques Chiracs efterfølger den 17. maj 2007, men blev ikke genvalgt i 2012.

Nicolas Sarkozy er også kendt under kælenavnet "Sarko", der dog aldrig bruges officielt, men ofte i aviser og tidsskrifter som satirebladet Le Canard Enchaîné.

1. marts 2021 blev han idømt tre års fængsel for korruption, hvoraf to var betinget. Han kommer dog næppe til at afsone det ubetingede år i fængsel, men snarere blot med en fodlænke i sit eget hjem.

Han er gift med sangerinde og tidligere model Carla Bruni.

Politisk karriere 
Sarkozy opnåede med sin stærke karisma og sine klare udmeldinger stor tilslutning i den franske befolkning og særligt i sit eget parti UMP, hvor han efter en urafstemning blev valgt som formand med overvældende flertal i 2005.

Flere politiske modstandere har karakteriseret hans hårde linje mod kriminalitet og udlændinge som populistiske og "amerikanske". I oktober og november 2007 udbrød der en række gadeoptøjer i Paris og siden i en række andre franske storbyer med bilafbrændinger og sociale aktioner (strejker). Sarkozy stod som indenrigsminister for en hård linje mod gadeoptøjer. Sarkozy reagerede også denne gang hårdt og kaldte aktivisterne for "rakkerpak".

Sarkozy var indenrigsminister i Dominique de Villepins regering. Som indenrigsminister havde han blandt andet ansvaret for politiet samt samarbejdet mellem det nationale og lokale niveau i det franske regeringsapparat. Han har tidligere været medlem af den franske nationalforsamling, Assemblée Nationale. Denne post afgav han til fordel for ministerposten. Han har tidligere haft andre ministerposter, bl.a. finansminister.

På trods af at Sarkozy var formand for det parti, som tidligere præsident Jacques Chirac også var medlem af, var der udbredt enighed om, at de to toppolitikere ikke arbejdede godt sammen. Chirac forsøgte flere gange at hindre Sarkozy i at opstille som præsidentkandidat i 2007, og Chirac anbefalede heller ikke Sarkozy som UMP-formand. Flere analytikere har peget på, at udnævnelsen til indenrigsminister – der i Frankrig anses for at være lidt af en uriaspost – netop var et forsøg fra Chiracs side på at knække Sarkozy.

Ved præsidentvalget i 2007 sikrede Sarkozy sig med 31 % af stemmerne ved første valgrunde adgang til anden runde, hvor hans modkandidat var socialisten Ségolène Royal, som fik 26 % af stemmerne i første runde. Ved det endelige valg vandt Sarkozy med 53,3 % af stemmerne.

Referencer

Eksterne henvisninger 

Frankrigs præsidenter
Indenrigsministre fra Frankrig
Gaullister
Ameland

Ameland () er en nederlandsk ø i Vadehavet; den tilhører provinsen Frisland. På et areal på 58 km² bor 3.500 mennesker. Det er 4 byer på øen: Hollum, Ballum, Nes og Buren.

På Ameland kommer der mange nederlandske og tyske turister hvert år. Der sejler en færge mellem Nes og Holwerd på fastlandet. Ballum har også en flyveplads.

Øer i Nederlandene
Vestfrisiske Øer
Kommuner i Frisland
Byer i Frisland (Nederlandene)
Konduktans

Konduktans har flere betydninger:
Elektrisk konduktans
Gaskonduktans
Republika Srpska

Republika Srpska (RS) (bosnisk/serbisk/kroatisk: Република Српска[РС]/Republika Srpska) er den ene af de to politiske entiteter, der udgør staten Bosnien-Hercegovina. Den anden er Føderationen Bosnien-Hercegovina. Republika Srpska omfatter den nordlige og østlige del af Bosnien og Hercegovina, dele af Krajina, Posavina, Hercegovina og Podrinje.

Republika Srpskas areal er 24.525,5 km², og republikken har 1.218.107(folketælling 2013) indbyggere.  I følge folketællinger fra 2013 var den etniske fordeling: 82,22% serbere, 14,10% bosniakker, 2,43% kroatere og 1,25% andre (romaer, jøder). 

Hovedstaden er Sarajevo, mens området ledes administrativt fra Banja Luka.

I forhold til territoriet har Republika Srpska lange og snoede grænser; på visse steder danner grænserne smalle "korridorer", der forbinder de serbiske områder. Lommen omkring byen Brčko, hvis bredde kun er 5 km, har særskilt status under både Bosnien-Hercegovinas og Republika Srpskas juristiktion. Den samlede grænselængde af Republika Srpska er omkring 2.170 km.

Præsident: Željka Cvijanović (2018- ).

Se også 

Bosnien-Hercegovina
Radio Oasen

Radio Oasen var en nynazistisk lokalradiostation i Greve, der blev drevet af Danmarks Nationalsocialistiske Bevægelse.

Radiostationen har været centrum for megen debat, idet den på grund af Danmarks liberale medielovgivning har modtaget offentlig støtte. Denne støtte blev dog fjernet i 2004, efter at radiostationen flere gange havde mistet sin sendetilladelse midlertidigt på grund af racistiske udtalelser, men stationen fortsætter med at sende regelmæssigt ved hjælp af private bidrag.

Danmark er et af de få lande der i ytringsfrihedens navn tillader nazister at komme til orde i den offentlige debat, og radiostationen har derfor skabt international debat og kritik af den danske politik overfor nynazistiske bevægelser.

Oasen
Rosenkreutzerne

Rosenkreutzerne er en mystisk bevægelse, der er inspireret af det 17. århundredes esoteriske og hermetiske filosofi. Rosenkreutz er en sammensætning af rose og kreutz (tysk "kors"), det betyder altså "rosenkors". 

Rosenkreutzerne er oprindelig en sekt af mystikere, der stammer fra begyndelsen af det 17. århundrede og omtales første gang i rosenkorsmanifesterne.
Disse manifester tilskrives kredsen omkring den protestantiske præst Johan Valentin Andreae (1586 – 1642).
Sandsynligvis eksisterede sekten kun på papiret; men rosenkreutzerne har inspireret til dannelse af forskellige ordener og loger.

Rosenkorsmanifesterne 
Rosenkorsmanifesterne udkommer fra ca. 1614 og fremefter. Manifesterne fortæller, at ordenen er stiftet af Christian Rosenkreutz i 1400-tallet. 

"Fama Fraternitatis" beretter om ordenens love, og om hvordan rosenkors brødrene genfandt ordensgrundlæggerens mystiske grav, der var fyldt med symboler fra hermetismen. 

"Confessio Fraternitatis" fortæller om hvad rosenkreutzerne tror på. De skulle helbrede de syge uden vederlag. Og var i besiddelse af de vises sten, et alkymistisk materiale der kan forvandle det uædle til noget ædelt. Rosenkreutzerne praktiserer spirituel alkymi. 

"Christian Rosenkreutz' Kymiske Bryllup" er en alkymistisk allegori. Rosenkreutzerne ville reformere verden gennem kabbala, magi og alkymi. 

Sandsynligvis er flere af manifesterne skrevet af den protestantiske præst Johan Valentin Andreae; men det kan ikke afgøres med sikkerhed.

Rosenkors Ordensselskaber 
Rosenkreutzernes inspirerede til dannelsen af en række ordener og loger, især inden for frimureriet. 

I det 18. århundrede opstår Gold und Rosenkreutz ordenen i Tyske frimurerkredse. 

I slutningen af det 19. århundrede opstår Det Gyldne Daggry the Hermetic Order of the Golden Dawn i London. Denne orden bliver den væsentligste inspirationskilde for moderne vestlig okkultisme og esoteriske ordener som Rosenkorsordenen AMORC og BOTA.

Alkymi
Esoterik
Okkultisme
Cyprianus

Thascius Caecilius Cyprianus var biskop af Karthago, kirkefader, helgen og kristen martyr. Han blev født ca. år 200 i nærheden af Karthago og halshugget 14. september 258 i Karthago. Hans helgendag er 16. september.

Cyprianusmanuskripter i folkemedicinen og overtro 
Cyprianus har lagt navn til en række folkelige skrifter med magiske kure mod sygdomme og andre former for trolddom (sortebøger). Overtroen fortæller, at den, som har anskaffet en cyprianus (dvs. sortebog), skal sørge for at slippe af med den inden sin død. Ellers hentes han af Fanden. Han skal desuden sælge sin cyprianus billigere, end han købte den. I Thieles Danske Folkesagn er der uddrag fra en lang række sortebøger. Museumsforstander Hans Peter Hansen har i Kloge Folk nedskrevet beretninger om kloge folk og folkemedicinen.

Eksterne henvisninger 

 Om Cyprianus i Salmonsens
 H.P. Hansen: Kloge Folk – Folkemedicin og overtro i Vestjylland (Rosenkilde og Bagger 1960)
 Acta proconsularia Sancti Martyris Cypriani
 Om kloge folk og cyprianus  Artikel på Dansk Folkemindesamlings site www.dagligliv.dk

Helgener
Kirkefædre
Personer henrettet ved halshugning
Biskopper
Kristne martyrer
Multimediedesigner

Multimediedesigner kan man kalde sig efter en 2-årig kort videregående uddannelse (KVU) i udvikling af multimedie-produktioner.

Uddannelsen blev lanceret i 2000.

Uddannelsen udbydes bl.a. på Københavns Erhvervsakademi (KEA), Erhvervsakademi Sjælland, Erhvervsakademi Kolding, Erhvervsakademi Aarhus, UCL Erhvervsakademi og Professionshøjskole, Erhvervsakademi Sydvest, Selandia CEU i Slagelse og Professionshøjskolen UCN i Aalborg.

Kravet for at blive optaget som Multimediedesigner er en gymnasial eksamen eller relevant erhvervserfaring inden for teknologi eller medier.

Links 
 Multimediedesign hos Erhvervsakademi Sydvest
 Multimediedesign hos Erhvervsakademi Kolding
 Multimediedesign hos Erhvervsakademi Aarhus
 Multimediedesign hos Erhvervsakademi Lillebælt 
 multimediedesigner.dk 
 Multimediedesigner hos Erhvervsakademi Dania 
 Multimediedesigner hos Professionshøjskolen UCN

Multimedia
Computergrafik
Grafisk design
Stillingsbetegnelser
Videregående uddannelser i Danmark
Perfume and Rain

Perfume and Rain er en musik-CD fra 1996.

De medvirkende på albummet er:

Thomas Frydland, trompet
Jacob Fischer, guitar
Jesper Lundgaard, bas
Svend Erik Nørregaard, trommer

Albummet indeholder blandt andre numre:

Too Marvellous for Words
She's Funny that Way
Cherokee (musik)
Daybreak
Out of Nowhere
You Must Believe in Spring
Tea for Two

Album fra 1996
Album fra Danmark
Alex Riel

Alex Poul Riel (født 13. september 1940 i København) er en dansk jazzmusiker, der spiller trommer.

Gennem årene har Riel spillet sammen med en række af jazzens store navne og har udgivet en lang række plader. Han er også brugt inden for pop og rock og var et af de oprindelige medlemmer i The Savage Rose. I  er han fast medlem af Santa Cruz sideløbende med talrige engagementer i ind- og udland.

Blandt de musikere, han har optrådt sammen med, er Bill Evans, Niels-Henning Ørsted Pedersen, Ben Webster, Dexter Gordon, Stuff Smith, Wild Bill Davison, Eddie Lockjaw Davis, Monica Zetterlund og Svend Asmussen.

Riel har siden 1999 optrådt regelmæssigt med saxofonisten Benjamin Koppel, med hvem han har indspillet en hel del album, herunder Pass the Bebop sammen med endnu en saxofonist, Phil Woods, Blues And Ballads, igen sammen med både Benjamin Koppel og saxofonisten Charlie Mariano mm.

Siden 2006 har Alex Riel optrådt mere og mere med sin gudsøn Stefan Pasborg i deres fælles projekt 'Universe'. Her har de sammen med Annisette og Palle Mikkelborg, Dan Hemmer/Jeppe Tuxen og Niclas Knudsen taget lytteren med på en rejse gennem deres fælles univers af rytmik og harmoni, fortid og nutid, rock og jazz, nærvær og improvisation, power og puls - indrammet af lydbilleder tegnet af Savage Rose, Palle Mikkelborg over swing til Igor Stravinsky og New Orleans street parades. Desuden har Alex Riel og Stefan Pasborg udgivet albummet 'Drumfaces' på Stunt Records sammen med Carsten Dahl: rhodes, Jeppe Tuxen: hammond, Niclas Knudsen: guitar, Verneri Pohjola: trompet, Peter Wettre: saxofon; Thomas Fonnesbæk: akustisk bas og Thomas Vang: elektrisk bass.

I 1965 blev han kåret som årets jazzmusiker.

Galleri 
Fotos: Hreinn Gudlaugsson

Eksterne henvisninger 
 Personlig hjemmeside
 Hans Barfod, Alex Riel – manden bag trommerne, 2010, 

Jazzmusikere fra Danmark
Trommeslagere fra Danmark
The Savage Rose
Modtagere af Ben Webster Prisen
Modtagere af Ken Gudman Prisen
Leeuwarden

Leeuwarden () er hovedstad i provinsen Frisland i Nederlandene. Kommunen Leeuwarden har 91.375 indbyggere og et areal på 84 km². 

Leeuwarden er en historisk by, der har været beboet siden 1000-tallet. Byen blev i løbet af 1200-tallet knudepunkt for flere kanaler i den da tørlagte Middelzee.Den fik sine købstadsrettigheder i året 1435. Leeuwarden har flere ældre bygningsværker, bl.a. Jacobijnerkerk (opført 1480-1550), kancellibygningen i gotisk stil fra 1566-71 og slottet som i 1587-1747 var bolig for statholderen. 

Byen har jernbaneforbindelse til Groningen, Sneek, Stavoren, Zwolle, Utrecht og Harlingen, og derfra færger til Vlieland og Terschelling.

Henvisninger 

Byer i Frisland (Nederlandene)
Kommuner i Frisland
Feeling B

Feeling B er et tysk punkband. Det blev grundlagt i 1983 og var aktivt frem til 1993 og blev genforenet i 2007.

Bandet bestod af 
 Aljoscha Rompe – vokal
 Christian Lorenz – pianist
 Paul Landers – guitarist
 Alexander Kriening – trommeslager
 Christoph Zimmermann – bassist

Paul Landers, Christoph Schneider og Christian Lorenz er senere blevet medlem af Rammstein.

Diskografi 
 Hea Hoa Hoa Hea Hea Hoa (1989)
 Wir kriegen euch alle (1991)
 Die Maske des Roten Todes (1993)
 Grün & Blau (2007)

Eksterne henvisninger 

Punkgrupper fra Tyskland
Larissa (måne)

Larissa er en af planeten Neptuns måner. Det første glimt af denne måne fik man den 24. maj 1981, da man fra observatorier her på Jorden så den blokere for lyset fra en fjern stjerne i baggrunden. Ved den lejlighed fik månen den midlertidige betegnelse S/1981 N 2".

Da rumsonden Voyager 2 passerede og tog billeder af Neptun og dens måner i 1989, fik man endegyldtigt bekræftet eksistensen af den måne der havde "formørket" en stjerne tilbage i 1981: Denne gang fik den den midlertidige betegnelse S/1989 N 2, men Senere har den Internationale Astronomiske Union vedtaget at opkalde den efter kong Pelasgos datter Larissa fra den græske mytologi. Larissa kendes desuden også under betegnelsen Neptun VII''' (VII er romertallet for 7), og må ikke forveksles med småplaneten 1162 Larissa.

Larissa er en irregulær ("kartoffelformet") klode der måler 168–216 kilometer. Dens overflade har talrige kratre, men udviser ingen tegn på geologisk aktivitet i månens indre.
Larissa kredser så tæt omkring Neptun, at den fuldfører et helt omløb hurtigere end Neptun når at dreje sig én gang om sig selv. Konsekvensen af dette er, at tidevandskræfterne langsomt tvinger Larissa til at kredse stadig tættere omkring Neptun — en gang i fremtiden falder månen enten ned i Neptuns atmosfære, eller også nedbrydes den til grus og småsten i en ny planetring omkring Neptun.

Neptuns måner
Duff Beer

Duff er navnet på et fiktivt ølmærke, som er kendt fra serien The Simpsons. Bryggeriets maskot er Duffman, som nærmest er indbegrebet af Duff for mange. Duff-bryggeriet har dog igennem sin historie også haft andre maskotter, bl.a. en Duff-familie (Duffboy og Duffgirl), som skulle høre til Duffman. Andre maskotter har været Simpson-familiens hund Julemandes lille hjælper og en fuld haj.

Duff-øl er sponser for Springfields baseballhold Isotopes og har årlige kalenderkonkurrencer blandt bartendere, som gerne vil have deres billede på en Duff-kalender. 

Duff går på et tidspunkt midlertidigt konkurs, da Springfield genindfører en gammel lov om alkoholforbud. Duff forsøger så, at sælge alkoholfri øl, da de påstår at deres kunder kun drikker Duff på grund af smagen. Kort efter lukker chefen bryggeriet.

Duff Beer er en parodi på en sterotyp amerikansk ølproducent: dårlig kvalitet, billig og overannonceret.

Hovedkonkurrenten er Fudd Beer, som er populær i Springfields naboby og ærkefjende Shelbyville.

Af kendte Duffdrikkere kan nævnes alle gæster på Moe's Tavern (som bl.a. inkluderer Homer Simpson og Barney Gumble).

Liste over fiktive Duff-varianter 
 Duff (almindelig)
 Duff Lite 
 Duff Dry 
 Duff Jr. 
 Duff Dark 
 Lady Duff 
 Duff Lager 
 Raspberry Duff 
 Tartar Control Duff 
 Henry K. Duff's Private Reserve 
 Duff Blue (slogan: "Tap into the peppermint glacier") 
 Duff Stout ("the beer that made Ireland famous," ifølge Duffman) 
 Duff Zero non-alcoholic beer 
 Duff Extra Cold 
 Duff Microbrew 
 New Duff 
 Duff Gummi Beers 
 Duff Experimental 
 Duff Red 
 Duff Ice 
 Duff Special Reserve 
 Duff Draft 
 Duff Malt 
 Duff Christmas Ale 
 Duff Amber Fire-Brewed Barley Export 
 Duff's Double-Dunkin' Breakfast Lager 

En bemærkelsesværdig ting ved Duff er at det hele kommer fra de samme rør, men blot bliver puttet på forskellige flasker, og solgt som flere forskellige varianter.

I The Simpsons Game kan man få Duff-ølflasker som trofæer hvis man samler Duff-kapsler.

 Choco Duff Dark
 Dino Duff
 Hi-Cal Duff
 Deep Fried Duff
 Gloxnar Duff
 8-Bit Duff
 Ye Olde Duff
 Star Spangled Duff
 Turn Based Duff
 Special Reserve Duff
 Pearly Duff
 Giant Duff Keg

Duff i virkeligheden 

I slutningen af 1990'erne bryggede en australier en Duff-øl, men 20th Century Fox sagsøgte ham og vandt. Andre udgaver af Duff kan findes i USA, England og Tyskland.

Man kan i dag få Duff-øl hos diverse specialforretninger, men mest i udlandet.

Eksterne henvisninger 

The Simpsons
Fiktive virksomheder
Proteus (måne)

Proteus er en af planeten Neptuns måner: Den blev første gang observeret indirekte den 24. maj 1981, da man så den blokere for lyset fra en fjern stjerne i baggrunden; ved den lejlighed fik månen den midlertidige betegnelse S/1981 N 1.
Da rumsonden Voyager 2 fløj forbi og tog billeder af Neptun og seks af dens måner i 1989, viste én af de seks måner, S/1989 N 1, at være den måne der "formørkede" en stjerne i 1981.
Siden har den Internationale Astronomiske Union vedtaget at opkalde den efter havguden Proteus fra den græske mytologi. Månen Proteus kendes desuden også under betegnelsen Neptun VIII (VIII er romertallet for 8).

Proteus er en lidt "aflang" klode, 402 kilometer på den "smalle led" og 436 på den lange. Astronomerne mener at Proteus er tæt på en øvre grænse for hvor stor en måne med Proteus' massefylde kan være uden at "falde sammen" til de er omtrent kugleformede.

Til trods for størrelsen blev Proteus ikke opdaget med observatorier på Jorden, fordi dens overflade er mørk omtrent som sod, og tilbagekaster blot 6 procent af det lys der falder på den. Set fra Jorden står den lille mørke Proteus tæt ved siden af Neptuns store, relativt lyse planetskive, og det gør det ekstremt svært at se Proteus direkte fra Jorden.
Landskabet på Proteus er oversået med kratre, men udviser ikke nogen tegn på geologisk aktivitet i månens indre.

Neptuns måner
Hans Toft

Hans Toft (født 8. februar 1947 i Hvidbjerg) er en dansk politiker fra Det Konservative Folkeparti. Han var borgmester Gentofte Kommune i 28 år fra 1. april 1993 til 15. maj 2021, regionsrådsmedlem i Region Hovedstaden fra 2006 til 2023, og medlem af Folketinget fra 1971 til 1975. Han var desuden været formand for Lokale- og Anlægsfonden.

Han er søn af tidligere indenrigsminister H.C. Toft, student fra Thisted Gymnasium og cand.jur. fra Aarhus Universitet i 1976. Han var efterfølgende ansat i Norsk Hydro og i advokatfirmaet Jonas Bruun, hvor han blev underdirektør. Fra 1971 til 1975 var han medlem af Folketinget. Hans Toft blev valgt ind i Gentofte Kommunalbestyrelse i 1990. Han er gift med Lisbeth Damm.

11. januar 2021 meddelte Toft, at han ville træde tilbage som borgmester 15. maj efter lidt over 28 år på posten. Ny borgmester blev partifællen, den tidligere håndboldspiller Michael Fenger, der havde siddet i byrådet siden 2010. Han forsatte i regionsrådet til 1. februar 2023 hvor han efter uoverensstemmelser i den Konservative regionsrådgruppe forlod politik.

Ordener

Danske ordener 
  Kommandør af Dannebrogordenen: 16.04.2020
  Ridder af 1. grad af Dannebrogordenen: 2018
  Ridder af Dannebrogordenen: 2008

Udenlandske ordener 
 : Den islandske Falkeorden

Referencer 

Advokater fra Danmark
Folketingsmedlemmer i 1970'erne
Tidligere folketingsmedlemmer fra Det Konservative Folkeparti
Regionsrådsmedlemmer fra Det Konservative Folkeparti
Borgmestre i Gentofte
Borgmestre fra Det Konservative Folkeparti
Personer i Kraks Blå Bog
Riddere af Dannebrog
Riddere af 1. grad af Dannebrog
Kommandører af Dannebrog
Borgmestre i Danmark 2018-2021
Jurister fra Danmark
Lokale og Anlægsfonden

Lokale og Anlægsfonden er en fond med formål at udvikle og støtte byggeri inden for idræts-, kultur- og fritidsområdet. Støtten kan være direkte støtte, lån eller ydelsesgaranti. Fonden får stillet midler til rådighed.

Lokale og Anlægsfonden er oprettet i henhold til lov nr. 349 af 9. juni 1993 om ændring af lov om visse spil, lotterier og væddemål. Denne lov er pr. 1. januar 2012 erstattet af lov nr. 696 af 25. juni 2010 om udlodning af overskud fra lotteri samt heste- og hundevæddemål.

Fondens arbejde og støtte til projekter tager afsæt i konkret rådgivning, som forestås af fondens sekretariat. Bevillinger til projekter foretages af Lokale og Anlægsfondens bestyrelse på seks årlige bestyrelsesmøder.

Bestyrelse og direktion 

Lokale og Anlægsfonden ledes af en bestyrelse på syv medlemmer, der beskikkes af kulturministeren. Fire medlemmer, herunder formanden, udpeges af kulturministeren, et medlem med viden om idræt udpeges af Danmarks Idrætsforbund, et medlem med viden om idræt udpeges af DGI, og et medlem med viden om idræt udpeges af Dansk Firmaidrætsforbund.

Bestyrelsen for Lokale og Anlægsfonden bistås af et sekretariat. Bestyrelsen ansætter en direktør for sekretariatet, som har ansvaret for den daglige drift samt ansættelse af øvrigt personale.

 Formand 2023: Joy Mogensen
 Direktør 2021-: Jon Gerner

Tidligere direktører har blandt andet været Carsten Haurum, Mads Kamp Hansen og Esben Danielsen

Ekstern henvisning 
 Fondens hjemmeside

Fonde fra Danmark
Dr. Glas

Dr. Glas er en dansk/svensk film fra 1968.
Manuskript Mai Zetterling.
Instruktion Mai Zetterling og David Hughes efter en roman af Hjalmar Söderberg.
Blandt de medvirkende kan nævnes:

Per Oscarsson
Lone Hertz
Lars Lunøe
Bendt Rothe
Helle Hertz
Marie-Louise Coninck
Annemette Svendsen

Eksterne henvisninger 
 

Danske film fra 1968
Svenske film fra 1968
Dramafilm fra Danmark
Dramafilm fra Sverige